钦定古今图书集成/明伦汇编/人事典/第081卷 > 易经 > 《中孚九二》
## 钦定古今图书集成/明伦汇编/人事典/第081卷 > 易经 > 《中孚九二》

《九二》：鸣鹤在阴，其子和之。我有好爵，吾与尔靡之。

〈本义〉九二《中孚》之实，而九五亦以《中孚》之实应之，故有“鹤鸣子和，我爵尔靡”之象。鹤在阴谓九居二。“好爵”，谓得中。“靡”，与“縻”同，言懿德人之所好。故“好爵”虽我之所独有，而彼亦系恋之也。